আইএসএফ করার অপরাধে মারধর, শ্বাসরোধ করে খুনের চেষ্টার অভিযোগ

উত্তর ২৪ পরগনা: হরিপুর এলাকার বাসিন্দা ISF এর সক্রিয় কর্মী রহমত সরদারকে শনিবার রাতে স্থানীয় এক চায়ের দোকানে দাঁড়িয়ে থাকা অবস্থায় সেখানকার তৃণমূলের সদস্য সিরাজুল গাজী ও তার দলবল হঠাৎ করে এসে রহমত সরদারকে কুকথা বলেন। রহমত সরদার প্রতিবাদ করলে তৃণমূল সদস্য সিরাজুল গাজী ও তার দল তার উপর ঝাঁপিয়ে পড়ে । রহমত সরদারকে টানতে টানতে সেই চায়ের দোকানের পিছনে নিয়ে গিয়ে মারধর করে এবং সিরাজুল গাজী তার নিজের গলার মাফলার খুলে রহমত সরদারের গলায় পেচিয়ে খুন করার চেষ্টা করে বলে অভিযোগ। এই ঘটনা উত্তর ২৪ পরগনার বসিরহাট মহাকুমার হাসনাবাদ থানার হরিপুর এলাকার ঘটনা ।

এরপর প্রচন্ড চিৎকারে এলাকার মানুষ ছুটে এসে রহমত সরদারকে উদ্ধার করে এবং টাকি হাসপাতালে নিয়ে যায়। সেখানে চিকিৎসার পর চার ঘন্টা তাকে হাসপাতালে পর্যবেক্ষণে রাখার পর তাকে ছুটি দিয়ে দেয় । রাতেই হাসনাবাদ থানায় তৃণমূলের সদস্য সিরাজুল গাজী সহ মোট ৩ জনের নামে অভিযোগ দায়ের করা হয়েছে । অভিযোগের ভিত্তিতে তদন্তে নেমেছে হাসনাবাদ থানার পুলিশ ।

আরও পড়ুন: নলহাটি গুলিকাণ্ডে নয়া মোড়, চাঞ্চল্যকর দাবি মৃতার স্বামীর

যদিও এই ঘটনার পর অভিযোগ স্বীকার করে নেন তৃণমূলের সদস্য সিরাজুল গাজী। তবে তিনি বলেন, তেমন কিছু হয়নি চায়ের দোকানে একটা ছোট ঝামেলা হয়েছিল । ঘটনা সেখানেই মিটে গেছে । রহমত সরদার যা অভিযোগ করছে তা ঠিক না ।